Държавен вестник, бр. 7, 2008 г., стр. 11

Б Р О Й  7
Д Ъ Р Ж А В Е Н   В Е С Т Н И К
С Т Р .  11
МИНИСТЕРСТВО
НА ЗЕМЕДЕЛИЕТО
И ПРОДОВОЛСТВИЕТО
НАРЕДБА № 1
от 9 януари 2008 г.
за изискванията за търговия с яйца за
консумация
Раздел I
Общи положения
Чл. 1. С тази наредба се уреждат:
1. изискванията относно доставянето, съх-
раняването, транспортирането, окачествява-
нето, маркировката и опаковката на яйца и
редът за извършване на проверки във връзка
с предлагането им на пазара с оглед прила-
гане на:
а) Регламент (ЕО) № 1234/2007 на Съвета от
22 октомври 2007 година за установяване на обща
организация на селскостопанските пазари и
относно специфични разпоредби за някои зе-
меделски продукти (“Общ регламент за ООП”)
(обн., ОВ, бр. L 299 от 16.11.2007 г.);
б) Регламент (ЕО) № 1028/2006 на Съвета от
19 юни 2006 година относно стандартите за
търговия с яйца (обн., ОВ, Специално издание
2007 г., Глава 03—Земеделие, том 73);
в) Регламент (ЕО) № 557/2007 на Комиси-
ята от 23 май 2007 година за определяне на
подробни правила за прилагане на Регламент
(ЕО) № 1028/2006 на Съвета относно стандар-
тите за търговия с яйца (обн., ОВ, бр. L 132 от
24.5.2007 г.);
2. редът за събиране на данни за средната
цена на покупко-продажбата във връзка с при-
лагане на Регламент (ЕО) № 546/2003 на Коми-
сията от 27 март 2003 г. относно някои съобще-
ния на данни във връзка с прилагането на рег-
ламенти (ЕИО) № 2771/75, (ЕИО) № 2777/75 и
(ЕИО) № 2783/75 на Съвета в секторите на яй-
цата и птичето месо;
3. условията и редът за издаване и отнемане
на свидетелство за окачествители на яйца и
птиче месо, както и за провеждане на курс за
обучение и за полагане на изпит.
Чл. 2. Наредбата се прилага за кокоши яйца
за директна консумация.
Раздел II
Ред за търговия с яйца за консумация
Чл. 3. (1) Изискванията относно окачествя-
ването и опаковката не се прилагат за яйца,
които са произведени и се продават от произво-
дителя директно на потребителя за собствена
консумация.
(2) Изключението по ал. 1 се отнася:
1. за яйца, предлагани в производствения
обект;
2. за яйца, предлагани на общинските паза-
ри при спазване на условията и реда, определе-
ни от съответния общински съвет, за извърш-
ване на търговия с яйца от дребни производите-
ли на територията на общината;
3. при разнасяне по домовете на закупени
или поръчани яйца.
(3) Яйцата, директно предлагани от произ-
водителя съгласно ал. 2, т. 2 и 3, се маркират с
код на производителя.
(4) Собствениците на животновъдни обекти
и производителите, отглеждащи до 50 кокош-
ки, които предлагат яйца на общинските паза-
ри при спазване на условията и реда, определе-
ни съгласно ал. 2, т. 2, не са длъжни да марки-
рат яйцата с код на производителя, при условие
че на мястото на продажбата са посочени име-
то и адресът на собственика на кокошките.
Раздел III
Маркировка на яйцата
Чл. 4. (1) Маркировката на яйцата от клас
“А”, предназначени за предлагане на пазара,
се извършва върху черупката с кода на произ-
водителя.
(2) Кодът на производителя се състои от
шест цифри и две букви, като се образува от
ветеринарния регистрационен номер на обек-
та съгласно чл. 11, ал. 3 от Наредба № 25 от
2005 г. за минималните изисквания за хуманно
отношение при отглеждане на кокошки носач-
ки (ДВ, бр. 42 от 2006 г.)—цифрата, посочваща
метода на отглеждане, инициалите “BG”, кода
на областта и трицифрен пореден номер на про-
изводителя при вписването му в регистрите на
регионалните ветеринарномедицински служ-
би (РВМС).
(3) Яйцата от клас “В” в случаите, в които се
търгуват на територията на Република Бълга-
рия, не се маркират с код на производителя.
Чл. 5. При маркировка върху черупката се
използва трайно, неизмиващо се мастило, пред-
назначено за хранително-вкусовата промишле-
ност, което се нанася по начин, позволяващ
яснота и четливост на маркировката.
Раздел IV
Маркиране на опаковките
Чл. 6. (1) Маркировката на опаковките се
извършва съгласно чл. 12 на Регламент (ЕО)
№ 557/2007 на Комисията от 23 май 2007 г. за
определяне на подробни правила за прилагане
на Регламент (ЕО) № 1028/2006 на Съвета от-
носно стандартите за търговия с яйца.
(2) Големи опаковки, използвани при транс-
портиране на яйца, вкл. допълнителният вът-
решен опаковъчен материал, не могат да се
използват повторно, освен ако отговарят на
изискванията по ал. 1. В тези случаи не се до-
пускат следи от предишна маркировка, които
имат заблуждаващ характер.